Imran Louza

Imran Louza (sündinud 1. mail 1999 Nantes'is) on Prantsusmaal sündinud Maroko jalgpallur, kes mängib keskpoolkaitsjana Inglismaa Premier League'i klubis Watford ja Maroko jalgpallikoondises.

Ta alustas klubikarjääri Prantsusmaa klubis FC Nantes, millega liitus 2006. aastal. Klubi põhimeeskonnas debüteeris ta 4. jaanuaril 2019 Prantsusmaa karikavõistluste mängus Châteauroux' vastu, lüües selles mängus ka värava. Nantes'i põhikoosseisu liikmeks sai Louza hooajal 2019–20. Esimese värava Prantsusmaa kõrgliigas lõi ta 10. novembril 2019 mängus Saint-Étienne'i vastu..https://int.soccerway.com/players/imran-louza/502748/ (vaadatud 30.1.2022) Hooajal 2020–21 lõi ta Prantsusmaa kõrgliigas seitse väravat.

2021. aasta juunis siirdus ta umbes 10 miljoni euro eest Watfordi, kellega sõlmis viieaastase lepingu."Official: Hornets Sign Louza". Watford F.C. 1.6.2021. Vaadatud 30.1.2022

Maroko jalgpallikoondises debüteeris Louza 6. oktoobril 2021 MM-i valikmängus Guinea-Bissau vastu ja lõi selles mängus ka koondisekarjääri esimese värava. Ta kuulub Maroko koondisse 2022. aasta Aafrika rahvaste karikavõistlustel.https://www.transfermarkt.com/imran-louza/nationalmannschaft/spieler/635336 (vaadatud 30.1.2022)

Tema isa on marokolane ja ema prantslanna.

 Viited 

Kategooria:Maroko jalgpallurid
Kategooria:FC Nantes'i jalgpallurid
Kategooria:Watford FC jalgpallurid
Kategooria:Ligue 1 mängijad
Kategooria:Premier League'i mängijad
Kategooria:Sündinud 1999